Seul meri Janubiy Koreya prezidenti saylovlarida qatnashishdan bosh tortdi

Seul meri Pak Von Sun 2017-yilda Koreya Respublikasi prezidenti saylovlarida qatnashishdan bosh tortdi, deb yozadi “TASS” uning matbuot uchun tarqatgan bayonotiga tayanib.

“O‘z nomzodimni qaytarib olayotgan bo‘lishimga qaramay, ‘Toburo’ demokratik partiyasi a’zosi sifatida islohotlarni qo‘llab-quvvatlashda davom etaman”, — dedi u. Pak Von Sun “o‘z kuchini Seulni rivojlantirishga, uni dunyodagi eng yaxshi shaharga aylantirishga qaratishga” va’da berdi.
Mer, shuningdek, o‘z tarafdorlaridan prezidentlik poygasidan chiqayotgani uchun uzr so‘radi.
Mahalliy siyosatchilar fikricha, ushbu qadam Pak Von Sunning reytingi pasayib borayotgani bilan bog‘liq.